نائٹروجن ڈائی آکسائیڈ

نائٹروجن ڈائی آکسائیڈ ایک سرخی مائل بھورے رنگ کی زہریلی گیس ہے جسے علم کیمیا میں NO2 سے ظاہر کیا جاتا ہے۔ یہ گیس نائٹرک ایسڈ کی تیاری کے دوران بنتی ہے جسے پانی میں حل کر کے نائٹرک ایسڈ بنایا جاتا ہے۔
 تیاری 
نائٹرک ایسڈ کو تابنے یا قلعئی سے ملانے پر نائٹروجن ڈائی آکسائیڈ گیس خارج ہوتی ہے۔
صنعتی پیمانے پر یہ امونیا کو جلا کر (اوسوالڈ کے طریقے) سے حاصل کی جاتی ہے۔

 خواص 
 یہ سرخی مائل بھورے رنگ کی گیس ہے جس کی تیز چبھتی ہوئی مخصوص بو ہوتی ہے۔
 آکسیجن کی طرح نائٹروجن ڈائی آکسائیڈ بھی مقناطیس کی طرف کشش رکھتی ہے یعنی paramagnetic ہے۔
 کمرے کے دباو پر یہ 21 ڈگری سینٹی گریڈ پر پیلاہٹ مائل بھورے مائع میں تبدیل ہو جاتی ہے۔
 منفی 9 ڈگری سینٹی گریڈ پر اس کا رنگ غائب ہو جاتا ہے کیونکہ یہ ڈائی مر ڈائی نائیٹروجن ٹیٹرا آکسائیڈ (N2O4) میں تبدیل ہو جاتی ہے جو مقناطیس سے پرے بھاگتی ہے یعنی diamagnetic ہوتی ہے
 منفی 11 ڈگری سینٹی گریڈ پر یہ جم جاتی ہے۔
 150 ڈگری سینٹی گریڈ پر نائٹروجن ڈائی آکسائیڈ تحلیل ہو کر آکسیجن اور نائیٹرک آکسائیڈ (NO) میں تبدیل ہو جاتی ہے۔
 اگر ایک بغیر سوئی کی سرنج میں نائٹروجن ڈائی آکسائیڈ بھر کر اور اخراج کا رستہ اُنگلی سے بند کر کے سرنج کا پسٹن اچانک دبا دیا جائے تو گیس کا رنگ اور بھی گہرا ہو جاتا ہے کیونکہ دبانے سے گیس گرم ہو جاتی ہے۔ پھر اگر سرنج کا پسٹن واپس پیچھے کھینچا جائے تو گیس کا رنگ بہت ہلکا ہو جاتا ہے کیونکہ پھیلنے سے گیس ٹھنڈی ہو جاتی ہے اور کسی حد تک اپنے ڈائی مر ڈائی نائیٹروجن ٹیٹرا آکسائیڈ (N2O4) میں تبدیل ہو جاتی ہے۔

 مزید دیکھیے 
 نائیٹرس آکسائیڈ
 ہیبر کا طریقہ
 اوسوالڈ کا طریقہ
 نائٹرک ایسڈ

 حوالہ جات 

زمرہ:اسموگ
زمرہ:غذائی ملاوٹیں
زمرہ:کیمیا
زمرہ:کیمیائی مرکبات
زمرہ:کہر
زمرہ:کامنز زمرہ جس کا ربط ویکی ڈیٹا پر ہے
زمرہ:مرکبات آکسیجن
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:ویکی ڈیٹا سے مطابقت رکھنے والی مختصر تفصیل